เดินผ่านร้านนี้หลายครั้ง ต้องเหลียวหลังมองมุกครั้ง เพราะขนมหลากสีสัน เนื้อครีมพองฟูโปะหน้าชวนลิ้มลอง แต่เคยทานคัพเค้กมาหลายร้าน ไม่ถูกใจซักที เลยขอผ่าน แต่วันนี้มีคนซื้อมาให้ลองถึงที่ เลยจัดไปครับ

อันดับแรก ภายนอก Packaging น่ารักดี สีหวาน ๆ ครับ เปิดกล่องมา ตาวาวเลยครับ พี่เค้าซื้อมา 6 รส 6 ชิ้น (ล้มคว่ำไป 1 ชิ้น 555) หน้าตาสวยงามตามรูปครับ

เมื่อลองทานก็ค่อนข้างประทับใจครับ เนื้อเค้กนุ่ม ไม่แห้ง ไม่หวานเกินไป เมื่อทานกับหน้าครีมฟู ๆ เข้ากันได้ลงตัวพอดีครับ (ครีมอร่อยครับ ให้เยอะดีด้วย) ส่วนรสชาติที่พี่เค้าซื้อมามีโอริโอ้ เวลเว็ท บราวนี่ เหล้า ส่วนเจ้ามงกุฎไม่รู้เป็นรสอะไร แต่ชิ้นนี้แหละครับอร่อยสุด หน้าเป็นครีมชีส เนื้อเค้กหวานพอดี ลงตัวสุดแล้วสำหรับผม

โดยรวมรสชาติโอเคประทับใจสำหรับคัพเค้ก แต่ถ้าให้เลือกก็จะเลือกทานเค้กที่เป็นชิ้น ๆ มากกว่า เพราะรู้สึกว่ารสชาติไม่อร่อยฟินเท่าเค้กชิ้น ๆ ครับ (ไม่รู้ทำไม) คัพเค้กน่าจะเหมาะกับงาน party หยิบทานได้ไม่เปื้อนมือมากกว่านะครับ

แต่ยังไงร้านนี้ก็ยังเป็นทางเลือกที่น่าลอง เพราะเสน่ของคัพเค้กร้านนี้คือสีสันสวยงาม มีให้เลือกหลายรส จะทานเองเป็นของว่างหรือซื้อเป็นของฝากก็ไม่เลวครับ